Αριθ. Ο 322/16 Επίσημη Εφημερίδα των Ευρωπαϊκών Κοινοτήτων 21. 12. 90 
Πρόταση οδηγίας του Συμβουλίου για την τροποποίηση των οδηγιών 72/464/ΕΟΚ και 79/32/ 
ΕΟΚ σχετικά με τους φόρους, εκτός από τους φόρους κύκλου εργασιών, που επιβάλλονται στην 
κατανάλωση βιομηχανοποιημένων καπνών 
€0Μ(90) 433 τελικό 
(Υποβληθείσα από την Επιτροπή στις 27Σεπτεμβρίου 1990) 
(90/0 322/03) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οινονομι-
κής Κοινότητας, και ιδίως το άρθρο 99, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η οδηγία 72/464/ΕΟΚ του Συμβουλίου (*), όπως 
τροποποιήθηκε τελευταία από την οδηγία ... (2), προ­
βλέπει γενικές διατάξεις σχετικά με τους ειδικούς 
φόρους κατανάλωσης που επιβάλλονται στα βιομηχα­
νοποιημένα καπνά, καθώς και ειδικές διατάξεις σχετικά 
με τη διάρθρωση των ειδικών φόρων κατανάλωσης που 
εφαρμόζονται στα τσιγάρα-
ότι η οδηγία 79/32/ΕΟΚ του Συμβουλίου (3), όπως 
συμπληρώθηκε από την οδηγία 8Θ/369/ΕΟΚ (4), και από 
την πράξη προσχώρησης της Ισπανίας και της Πορτο­
γαλίας, προβλέπει τους ορισμούς των διαφόρων ειδών 
μεταποιημένων καπνών 
ότι στο άρθρο 4 παράγραφος 1 και στο άρθρο 6 
παράγραφος 2 της οδηγίας 72/464/ΕΟΚ, οι έννοιες της 
εισαγωγής και της διάθεσης στην κατανάλωση πρέπει 
να τροποποιηθούν έτσι ώστε να ληφθεί υπόψη η 
κατάργηση των φορολογικών συνόρων 
ότι στο άρθρο 5 παράγραφος 1 της οδηγίας 72/464/ΕΟΚ 
είναι σκόπιμο να διευκρινιστεί η έννοια του καπνοβιο­
μήχανου ως φυσικού ή νομικού προσώπου που παράγει 
προϊόντα καπνού και καθορίζει την ανώτατη τιμή 
λιανικής πώλησης για καθένα από τα κράτη μέλη στα 
οποία τα σχετικά προϊόντα προορίζονται να διατεθούν 
στην κατανάλωση· 
ότι στο άρθρο 6 της οδηγίας 72/464/ΕΟΚ είναι σκόπιμο, 
προκειμένου να απλουστευθεί ο τρόπος είσπραξης του 
φόρου και να αποφευχθούν ορισμένες περιπτώσεις 
φοροδιαφυγής ή φοροαποφυγής όσον αφορά το φόρο 
προστιθέμενης αξίας, να υπολογίζεται ο φόρος αυτός με 
βάση την ανώτατη τιμή λιανικής πώλησης κατά την 
είσπραξη του ΦΠΑ και του ειδικού φόρου κατανάλω­
σης με ένσημες ταινίες· 
ότι τα περισσότερα κράτη μέλη απαλλάσσουν, ανάλογα 
με την πρακτική, ορισμένα βιομηχανοποιημένα καπνά 
(') ΕΕ αριθ. Ε 303 της 31. 12. 1972, σ. 1. 
(2) ΕΕ αριθ. Ο 12 της 18. 1. 1990, σ. 4 [ΟΟΜ(89) 525 τελικό]. 
(3) ΕΕ αριθ. Ε 10 της 16. 1. 1979, σ. 8. 
(4) ΕΕ αριθ. Ε 9 της 3. 4. 1980, σ. 42. από την καταβολή του φόρου, και είναι επομένως 
σκόπιμο να καθοριστούν στην παρούσα οδηγία οι 
περιπτώσεις απαλλαγής για ειδικές χρήσεις· 
ότι οι ορισμοί των προϊόντων καπνού είναι απόλυτα 
ακριβείς, και είναι επομένως σκόπιμο να καταργηθεί η 
αναφορά στην κλάση 24.02 Ε του κοινού δασμολογίου 
στο άρθρο 2 παράγραφοι 3 και 4 της οδηγίας 79/32/ 
ΕΟΚ· 
ότι το άρθρο 8 της οδηγίας 79/32/ΕΟΚ έχει καταστεί 
άνευ αντικειμένου και επομένως σκόπιμο να διαγραφεί, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Η οδηγία 72/464/ΕΟΚ τροποποιείται ως εξής: 
1. Το άρθρο 4 τροποποιείται ως εξής: 
α) στην παράγραφο 1, οι όροι «τα εθνικά και τα 
εισαγόμενα σιγαρέττα» αντικαθίστανται από 
τους όρους «τα τσιγάρα που παράγονται στην 
Κοινότητα και εκείνα που εισάγονται από τρίτες 
χώρες»· 
β) στην παράγραφο 2, μετά τον όρο «υποβάλλο­
νται», προστίθενται οι όροι «σύμφωνα με τις 
διατάξεις της οδηγίας ...». 
2. Η παράγραφος 1 του άρθρου 5 της οδηγίας 72/464/ 
ΕΟΚ αντικαθίσταται από το ακόλουθο κείμενο: 
«1. Οι καπνοβιομήχανοι και οι εισαγωγείς στην 
Κοινότητα καθορίζουν ελεύθερα τις ανώτατες τιμές 
λιανικής πώλησης καθενός από τα προϊόντα τους για 
καθένα από τα κράτη μέλη της Κοινότητας στο 
οποίο τα προϊόντα αυτά προορίζονται να διατεθούν 
στην κατανάλωση. Ως καπνοβιομήχανος θεωρείται 
το φυσικό ή νομικό πρόσωπο που μεταποιεί τον 
καπνό σε βιομηχανοποιημένα προϊόντα που προορί­
ζονται για λιανική πώληση.» 
3. Το άρθρο 6 τροποποιείται ως εξής: 
α) στην παράγραφο 1 προστίθεται το ακόλουθο 
τρίτο εδάφιο: 
«Τα κράτη μέλη που εισπράττουν το φόρο 
προστιθέμενης αξίας, καθώς και τον ειδικό φόρο 
κατανάλωσης, στην πηγή μέσω ενσήμων ταινιών, 
υπολογίζουν το φόρο προστιθέμενης αξίας με 
βάση την ανώτατη τιμή λιανικής πώλησης»· 
β) στην παράγραφο 2 πρώτη γραμμή, η λέξη «εγχώ­
ριοι» απαλείφεται. 
21. 12. 90 Επίσημη Εφημερίδα των Ευρωπαϊκών Κοινοτήτων Αριθ. € 322/17 
4. Παρεμβάλλεται το ακόλουθο άρθρο: 
« Άρθρο 6 α 
Μπορούν να απαλλάσσονται από την καταβολή 
ειδικού φόρου κατανάλωσης: 
α) τα μετουσιωμένα βιομηχανοποιημένα καπνά που 
προορίζονται να χρησιμοποιηθούν στη βιομηχα­
νία ή στην καλλιέργεια δεντροκηπευτικών 
β) τα βιομηχανοποιημένα καπνά που καταστρέφο­
νται υπό διοικητική επιτήρηση· 
γ) τα βιομηχανοποιημένα καπνά που προορίζονται 
αποκλειστικά για επιστημονικές δοκιμές για τον 
προσδιορισμό της περιεκτικότητας σε πίσσα ή/ 
και σε νικοτίνη. 
Τα κράτη μέλη ορίζουν τους όρους και τις διαδικα­
σίες στις οποίες υπόκεινται οι ανωτέρω απαλλαγές.» 
5. Το άρθρο 12 παράγραφος 1 τροποποιείται ως εξής: 
α) στην παράγραφο 1 πρώτο εδάφιο, η δεύτερη 
φράση απαλείφεται· 
β) στην παράγραφο 1 το δεύτερο εδάφιο απαλείφε­
ται. 
Άρθρο 2 
Η οδηγία 79/32/ΕΟΚ τροποποιείται ως εξής: 
1. Το άρθρο 1 τροποποιείται ως εξής: 
α) στην παράγραφο 1, ο αριθμός «1» παραλείπεται* 
β) η παράγραφος 2 καταργείται. 
2. Το άρθρο 2 τροποποιείται ως εξής: 
α) στην παράγραφο 3, οι όροι «της κλάσεως 24.02 Ε 
του κοινού δασμολογίου» απαλείφονταν β) στην παράγραφο 4, οι όροι «της κλάσεως 24.02 Ε 
του κοινού δασμολογίου» απαλείφονται. 
3. Το άρθρο 8 της οδηγίας 79/32/ΕΟΚ διαγράφεται. 
4. Στο άρθρο 9 παράγραφος 2, το πρώτο εδάφιο 
καταργείται. 
Άρθρο 3 
Τα κοινοτικά μέτρα για την εφαρμογή των διατάξεων 
της παρούσας οδηγίας, εφόσον είναι αναγκαία, θεσπί­
ζονται από την Επιτροπή σύμφωνα με τη διαδικασία 
που προβλέπεται στον τίτλο VI της οδηγίας του 
Συμβουλίου για το γενικό καθεστώς καθώς και για την 
κατοχή και την κυκλοφορία προϊόντων που υπόκεινται 
σε ειδικό φόρο κατανάλωσης (!). 
Άρθρο 4 
Τα κράτη μέλη θέτουν σε ισχύ τις νομοθετικές, 
κανονιστικές και διοικητικές διατάξεις που είναι 
αναγκαίες για να συμμορφωθούν με την παρούσα 
οδηγία το αργότερο στις 31 Δεκεμβρίου 1992. 
Όταν τα κράτη μέλη θεσπίζουν τις εν λόγω διατάξεις, οι 
τελευταίες αυτές περιέχουν παραπομπή στην παρούσα 
οδηγία ή συνοδεύονται από παρόμοια παραπομπή κατά 
την επίσημη δημοσίευσή τους. 
Ο τρόπος της παραπομπής καθορίζεται από τα κράτη 
μέλη. 
Άρθρο 5 
Η παρούσα οδηγία απευθύνεται στα κράτη μέλη. 
(') Βλέπε σελίδα 1 της παρούσας Επίσημης Εφημερίδας 
[α)Μ(90) 431 τελικό].